Putin: Rossiya Suriya hukumati va xalqini qo‘llab-quvvatlashda davom etadi

Rossiya Suriya hukumati va xalqini qo‘llab-quvvatlashda davom etadi. Bu haqda Rossiya prezidenti Vladimir Putin Suriya tashqi ishlar vaziri Volid Muallim bilan uchrashuv vaqtida ma’lum qildi, deya xabar bermoqda RBC.ru.

Putinning bayon qilishicha, Rossiya Suriyadagi vaziyat murakkab rivojlanayotganini va mamlakat qanday tahdidlarga, jumladan, xalqaro terrorchilikka to‘qnash kelayotganini ko‘rib turibdi.
“Bunday holatda muvaffaqiyat ba’zi muammolar bilan birga kelishini, ba’zan harbiy muvaffaqiyatsizliklar ham ro‘y berishi mumkinligini tushunamiz. Lekin ishonchimiz komil – yakunda Suriya xalqi g‘alaba qozonadi”, - dedi Putin.
O‘z navbatida, Muallim Rossiya ko‘magida mintaqa mamlakatlari bilan hamkorlik qilish yo‘lidan borishini ma’lum qilib, Suriya hukumati terrorchilikka qarshi kurash masalasida ham Rossiyadan umid qilayotganini qayd etdi.